b'\n_START_ARTICLE_\nAnselm H\xc3\xbcttenbrenner\n_START_SECTION_\nLiv\n_START_PARAGRAPH_\nH\xc3\xbcttenbrenner fikk tidlig en musikalsk utdanning p\xc3\xa5 klaver og orgel. Etter \xc3\xa5 ha fullf\xc3\xb8rt et jus-studium i Graz og Wien, studerte han i 1815 sang og komposisjon hos Antonio Salieri. Hos Salieri ble han kjent med Franz Schubert, og det utviklet seg snart et hjertelig vennskap mellom dem. I blant opptr\xc3\xa5dte de offentlig sammen. Rundt 1815 ble han ogs\xc3\xa5 kjent med Ludwig van Beethoven._NEWLINE_I 1821 vendt han tilbake til Graz der han var aktiv som komponist og musikk-kritiker. Fra 1824 til 1839 ledet han Musikverein f\xc3\xbcr Steiermark. Etter hustruens d\xc3\xb8d bodde han ulike steder, f\xc3\xb8r han de siste femten \xc3\xa5rene av sitt liv levde tilbaketrukket i Graz der han bedrev mystisk-teologiske betraktninger og pleiet et n\xc3\xa6rt vennskap med mystikeren Jakob Lorber.\n_START_SECTION_\nMusikk\n_START_PARAGRAPH_\nMange av H\xc3\xbcttenbrenners verk er tapt. Biblioteket ved Universit\xc3\xa4t f\xc3\xbcr Musik und darstellende Kunst Graz /Stmk./\xc3\x96sterreich oppbevarer det som er bevart. Verkene kan benyttes p\xc3\xa5 stedet og samtlige titler er s\xc3\xb8kbare i bibliotekets onlinekatalog. Verkene regnes som sv\xc3\xa6rt melodirike, noe opera-aktige, og skrevet i et musikalsk idiom som st\xc3\xa5r Carl Maria von Webers stil n\xc3\xa6r. H\xc3\xbcttenbrenners verk er fortsatt ikke utforsket grundig.'